Eriti viljelevad psalmipalvet vaimulikud vennas- ja õeskonnad: nn kooripalves jagunevad palvetekstid kahte «koori», kes loevad Taaveti laulude salme vaheldumisi. Nii palvetatakse ka 600. sünnipäeva tähistanud Pirita kloostris - ja just selle õeskonna huvides ongi teoksil käesolev eestindus, mida võiks niisiis tunnipalvetõlkeks nimetada: loetav tekst, mida on eestlasel hea valjusti palvetada ja kuulata. See valmiv tõlge võiks Pirita kloostri preestri, isa Vello Salo meelest  saada sünnikoha järgi nime Pirita Psalter.